



NOTĂ DE FUNDAMENTARE

	
Secţiunea 1
Titlul proiectului de act normativ

HOTĂRÂRE
pentru completarea Hotărârii Guvernului nr. 1074/ 2021 privind stabilirea sistemului de garanție-returnare pentru ambalaje primare nereutilizabile


	Secţiunea a 2-a
Motivul emiterii actului normativ


	2.1.
	Sursa proiectului de act normativ
	În temeiul art. 108 din Constituția României, republicată
Inițiativa Ministerului Mediului, Apelor și Pădurilor


	2.2.
	Descrierea situaţiei actuale
	Hotărârea Guvernului nr. 1.074/2021 privind stabilirea sistemului de garanţie-returnare pentru ambalaje primare nereutilizabile, republicată în Monitorul Oficial al României, Partea I, nr. 1120 din 21 noiembrie 2022, cu modificările și completările ulterioare, stabilește cadrul legal pentru implementarea sistemului de garanție-returnare (SGR) pentru ambalaje primare nereutilizabile, având ca obiectiv creșterea gradului de colectare și reciclare a ambalajelor și alinierea României la cerințele europene privind economia circulară.
Sistemul de garanție-returnare a devenit operațional la data de 30 noiembrie 2023 și este administrat de S.C. RetuRO Sistem Garanție Returnare S.A., în calitate de administrator SGR. Potrivit cadrului de reglementare în vigoare, garanțiile nerevendicate constituie una dintre sursele de finanțare a sistemului de garanție-returnare, alături de tarifele de administrare plătite de producători și de sumele obținute din vânzarea materialelor rezultate din ambalajele SGR colectate.
Cu toate acestea, cadrul normativ în vigoare nu cuprinde o definiție a noțiunii de „garanții nerevendicate” și nu stabilește modul de determinare a valorii acestora. Această lacună generează impredictibilitate în ceea ce privește tratamentul sumelor respective și dificultăți în evaluarea corectă a resurselor financiare ale sistemului, având în vedere că determinarea garanțiilor nerevendicate presupune luarea în considerare atât a diferenței dintre garanțiile încasate și cele restituite în cursul anului calendaristic, cât și a probabilității returnării ulterioare a unor ambalaje SGR introduse pe piață și nereturnate la momentul determinării, precum și a situației voucherelor emise consumatorilor și neutilizate în termenul de valabilitate.
De asemenea, cadrul normativ în vigoare nu stabilește cerințe privind fundamentarea, documentarea și aprobarea modului de determinare a garanțiilor nerevendicate, ceea ce limitează verificabilitatea acestei surse de finanțare a sistemului de garanție-returnare.
În ceea ce privește rețeaua de puncte de returnare, cadrul normativ în vigoare reglementează punctele de returnare organizate de comercianți, precum și pe cele organizate, în condițiile art. 8 alin. (4), de unitățile administrativ-teritoriale sau de asociațiile de dezvoltare intercomunitară, fără a prevedea posibilitatea ca unitățile și instituțiile de învățământ, precum și autoritățile și instituțiile publice, care nu au calitatea de comercianți, să organizeze puncte de returnare în sediile sau incintele pe care le administrează. În lipsa unei prevederi exprese, aceste entități nu pot participa la sistem în calitate de operatori ai punctelor de returnare fără a fi asimilate comercianților și supuse obligațiilor stabilite pentru aceștia, deși locațiile respective concentrează un număr ridicat de consumatori de produse ambalate în ambalaje SGR și pot contribui la creșterea accesibilității sistemului și la formarea comportamentului de returnare, în special în rândul tinerilor.

	2.3.
	Schimbări preconizate
	Prin prezentul proiect de act normativ se propune completarea Hotărârii Guvernului nr. 1074/2021, după cum urmează:
· introducerea unui nou articol, art. 12¹ „Garanțiile nerevendicate”, prin care se stabilește că, în aplicarea art. 19 alin. (6), valoarea garanțiilor nerevendicate se determină anual de către administratorul SGR, ca diferență între valoarea garanțiilor încasate și valoarea garanțiilor restituite în cursul anului calendaristic, diminuată cu valoarea estimată a obligațiilor de restituire a garanției care este probabil să devină exigibile și majorată cu valoarea garanțiilor aferente voucherelor al căror termen de valabilitate a expirat fără ca acestea să fi fost preschimbate în numerar sau utilizate pentru efectuarea cumpărăturilor;
· prevederea expresă potrivit căreia determinarea valorii garanțiilor nerevendicate nu aduce atingere obligației de restituire a valorii garanției pentru ambalajele SGR returnate ulterior datei la care a fost efectuată determinarea;
· stabilirea regulii potrivit căreia determinarea și estimarea valorii garanțiilor nerevendicate se realizează pe baza unei proceduri elaborate de administratorul SGR, fundamentată pe date istorice agregate privind introducerea pe piață și returnarea ambalajelor SGR, comportamentul efectiv de returnare, sezonalitatea și/sau alți factori obiectivi care pot influența decalajul dintre încasarea și restituirea garanțiilor;
· stabilirea cerințelor procedurii, respectiv caracterul obiectiv, prudent și verificabil al estimării și identificarea distinctă a valorii menținute ca obligație estimată pentru restituirea garanțiilor, a valorii recunoscute drept garanții nerevendicate, precum și a ipotezelor, parametrilor și datelor utilizate;
· obligația administratorului SGR de a păstra rezultatul determinării, împreună cu documentația justificativă, pe o perioadă de 5 ani;
· aprobarea procedurii de către Consiliul de supraveghere al administratorului SGR, constituit potrivit art. 19 alin. (7), înainte de aplicarea acesteia la determinarea anuală a garanțiilor nerevendicate;
· stabilirea sursei datelor utilizate pentru determinarea valorii garanțiilor aferente voucherelor, respectiv datele comunicate de operatorii punctelor de returnare privind voucherele emise, preschimbate în numerar, utilizate pentru efectuarea cumpărăturilor și expirate, în conformitate cu contractele încheiate cu administratorul SGR;
· introducerea unui nou articol, art. 13¹ „Puncte de returnare organizate în unități, instituții de învățământ și autorități și instituții publice”, prin care se prevede posibilitatea ca unitățile de învățământ preuniversitar, instituțiile de învățământ superior, precum și autoritățile și instituțiile publice să organizeze și să opereze, la solicitarea acestora, în sediile sau incintele pe care le administrează, puncte de returnare a ambalajelor SGR, prin echipamente automate de preluare, în baza unui acord de parteneriat încheiat cu comercianții;
· completarea anexei nr. 1, punctul 1, cu o nouă literă, lit. s), prin care garanțiile nerevendicate se definesc ca fiind valoarea garanțiilor încasate în cadrul SGR pentru care, în urma determinării efectuate potrivit art. 12¹, restituirea ulterioară către consumatori sau utilizatorii finali nu mai este probabilă, inclusiv valoarea garanțiilor aferente voucherelor emise conform hotărârii al căror termen de valabilitate a expirat fără ca acestea să fi fost preschimbate în numerar sau utilizate pentru efectuarea cumpărăturilor.


	2.4.
	Alte informaţii
	Prezentul proiect de hotărâre a Guvernului se încadrează în categoria actelor necesare pentru administrarea treburilor publice, în sensul art. 110 alin. (4) din Constituția României, republicată, și al art. 37 alin. (3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, fără a promova o politică nouă, pentru următoarele considerente:
a) sistemul de garanție-returnare a fost instituit prin Hotărârea Guvernului nr. 1074/2021 și este operațional de la data de 30 noiembrie 2023, iar garanțiile nerevendicate constituie, potrivit cadrului de reglementare în vigoare, una dintre sursele de finanțare a acestuia; proiectul nu instituie o sursă nouă de finanțare și nu modifică regimul juridic al acesteia;
b) proiectul are ca obiect definirea noțiunii de garanții nerevendicate, stabilirea modului de determinare a valorii acestora și a cerințelor aplicabile procedurii de determinare, măsuri care înlătură o lacună a reglementării în vigoare și care asigură verificabilitatea acestei surse de finanțare a sistemului;
c) proiectul nu instituie obligații noi în sarcina producătorilor, comercianților sau a altor operatori economici participanți la sistem, nu modifică valoarea garanției și nu generează costuri de conformare;
d) proiectul nu intervine asupra unor proceduri aflate în derulare, întrucât în prezent nu există un mecanism reglementat de determinare a garanțiilor nerevendicate; în consecință, adoptarea acestuia nu este de natură a modifica situații juridice constituite sau proceduri angajate anterior; 
e) prevederea referitoare la punctele de returnare organizate în unitățile și instituțiile de învățământ și în autoritățile și instituțiile publice are caracter facultativ și nu instituie obligații în sarcina acestora, a producătorilor sau a comercianților; măsura se circumscrie funcționării sistemului de garanție-returnare deja instituit și are ca scop exclusiv facilitarea returnării ambalajelor SGR, fără a promova o politică publică nouă.


	Secţiunea a 3-a
Impactul socioeconomic


	3.1.
	Descrierea generală a beneficiilor şi costurilor estimate ca urmare a intrării în vigoare a actului normativ
	Proiectul asigură predictibilitatea și verificabilitatea determinării unei surse de finanțare a sistemului de garanție-returnare. Proiectul nu generează costuri pentru producători, comercianți sau consumatori; determinarea se realizează de administratorul SGR pe baza datelor pe care le deține în exercitarea atribuțiilor sale și a celor comunicate de operatorii punctelor de returnare în conformitate cu contractele existente. Prevederea privind punctele de returnare organizate în unitățile și instituțiile de învățământ și în autoritățile și instituțiile publice extinde rețeaua de returnare în locații cu un flux ridicat de consumatori, cu efecte pozitive asupra accesibilității sistemului și a ratei de returnare; organizarea acestor puncte are loc la solicitarea entităților respective, iar condițiile sunt stabilite prin acordul de parteneriat încheiat cu comercianții.

	3.2.
	Impactul social
	Posibilitatea organizării de puncte de returnare în unitățile și instituțiile de învățământ facilitează accesul elevilor, studenților și personalului la sistemul de garanție-returnare și contribuie la educația pentru mediu și la formarea deprinderilor de returnare și colectare separată a deșeurilor de ambalaje în rândul tinerilor.


	3.3.
	Impactul asupra drepturilor şi libertăţilor fundamentale ale omului
	Proiectul de act normativ nu se referă la acest subiect.

	3.4.
	Impactul macroeconomic
	Proiectul de act normativ nu se referă la acest subiect.



	3.4.1.
	Impactul asupra economiei şi asupra principalilor indicatori macroeconomici
	Proiectul de act normativ nu se referă la acest subiect.

	3.4.2.
	Impactul asupra mediului concurenţial şi domeniul ajutoarelor de stat
	Proiectul de act normativ nu se referă la acest subiect.

	3.5.
	Impactul asupra mediului de afaceri
	Proiectul nu instituie obligații noi în sarcina operatorilor economici participanți la sistem. Obligațiile privind determinarea garanțiilor nerevendicate revin exclusiv administratorului SGR, iar datele privind voucherele se comunică de operatorii punctelor de returnare în conformitate cu contractele încheiate cu administratorul SGR. Prevederea privind punctele de returnare organizate în unitățile și instituțiile de învățământ și în autoritățile și instituțiile publice nu modifică obligațiile comercianților privind organizarea punctelor de returnare; încheierea acordului de parteneriat cu entitățile respective este facultativă pentru comercianți.

	3.6.
	Impactul asupra mediului înconjurător
	Extinderea rețelei de puncte de returnare în unitățile și instituțiile de învățământ și în autoritățile și instituțiile publice contribuie la creșterea cantităților de ambalaje SGR returnate și, pe cale de consecință, a celor predate spre reciclare, precum și la prevenirea abandonării deșeurilor de ambalaje în mediu.

	3.7.
	Evaluarea costurilor şi beneficiilor din perspectiva inovării şi digitalizării
	Proiectul de act normativ nu se referă la acest subiect.

	3.8.
	Evaluarea costurilor şi beneficiilor din perspectiva dezvoltării durabile
	Proiectul de act normativ nu se referă la acest subiect.

	3.9.
	Alte informaţii
	Nu au fost identificate.




	                                                       
Secţiunea a 4-a
Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informaţii cu privire la cheltuieli şi venituri




	- în mii lei (RON) – 

	Indicatori
	Anul
curent
	Urmatorii patru ani
	Media pe cinci ani

	1
	2
	3
	4
	5
	6
	7

	4.1. Modificări ale veniturilor bugetare, plus/minus, din care:
	
	
	
	
	
	

	a) buget de stat, din acesta:
(i) impozit pe profit
(ii) impozit pe venit
	
	
	
	
	
	

	b) bugete locale
(i) impozit pe profit
	
	
	
	
	
	

	c) bugetul asigurărilor sociale de stat:
(i) contribuţii de asigurări
	
	
	
	
	
	

	d) alte tipuri de venituri
(se va menționa natura acestora)
	
	
	
	
	
	

	4.2. Modificări ale cheltuielilor bugetare, plus/minus, din care:
	
	
	
	
	
	

	a) buget de stat, din acesta:
(i) cheltuieli de personal
(ii) bunuri şi servicii
	
	
	
	
	
	

	b) bugete locale:
(i) cheltuieli de personal
(ii) bunuri şi servicii
	
	
	
	
	
	

	c) bugetul asigurărilor sociale de stat:
(i) cheltuieli de personal
(ii) bunuri şi servicii
	
	
	
	
	
	

	d) alte tipuri de cheltuieli
(se va menționa natura acestora)
	
	
	
	
	
	

	4.3. Impact financiar, plus/minus, din care:
	
	
	
	
	
	

	a) buget de stat
	
	
	
	
	
	

	b) bugete locale
	
	
	
	
	
	

	4.4. Propuneri pentru acoperirea creşterii cheltuielilor bugetare
	
	
	
	
	
	

	4.5. Propuneri pentru a compensa reducerea veniturilor bugetare
	
	
	
	
	
	

	4.6. Calcule detaliate privind fundamentarea modificărilor veniturilor şi/sau cheltuielilor bugetare
	
	
	
	
	
	

	4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:
	
	
	
	
	
	

	a) fişa financiară prevăzută la art. 15 din Legea nr. 500/2002 privind finanţele publice, cu modificările şi completările ulterioare, însoţită de ipotezele şi metodologia de calcul utilizate;
b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară.
	
	
	
	
	
	

	4.8. Alte informații

	Nu au fost identificate. 

	
	
	
	
	

	
Secţiunea a 5-a
Efectele proiectului de act normativ asupra legislaţiei în vigoare



	5.1.
	Măsuri normative necesare pentru aplicarea prevederilor proiectului de act normativ
	Proiectul de act normativ nu necesită adoptarea unor acte normative de aplicare. Procedura prevăzută la art. 12¹ alin. (3) este un document intern al administratorului SGR, aprobat de Consiliul de supraveghere al acestuia, al cărui conținut minim este stabilit prin hotărâre, și nu are caracter normativ. Acordul de parteneriat prevăzut la art. 13¹ alin. (2) are natură convențională, se încheie între entitatea care organizează punctul de returnare și comerciant și nu are caracter normativ.

	5.2.
	Impactul asupra legislaţiei în domeniul achiziţiilor publice
	Proiectul de act normativ nu se referă la acest subiect.


	5.3.
	Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE).
	Proiectul de act normativ nu se referă la acest subiect.

	5.3.1.
	Măsuri normative necesare transpunerii directivelor UE
	Proiectul de act normativ nu se referă la acest subiect.

	5.3.2.
	Măsuri normative necesare aplicării actelor legislative ale UE
	Proiectul de act normativ nu se referă la acest subiect.


	5.4.
	Hotărâri ale Curţii de Justiţie a Uniunii Europene 
	Proiectul de act normativ nu se referă la acest subiect.


	5.5.
	Alte acte normative şi/sau documente internaţionale din care decurg angajamente asumate 
	Proiectul de act normativ nu se referă la acest subiect.

	5.6.
	Alte informaţii
	Nu au fost identificate.


	Secţiunea a 6-a
Consultările efectuate în vederea elaborării proiectului de act normativ



	6.1.
	Informaţii privind neaplicarea procedurii de participare la elaborarea actelor normative
	Proiectul de act normativ nu se referă la acest subiect.

	6.2.
	Informaţii privind procesul de consultare cu organizaţii neguvernamentale, institute de cercetare şi alte organisme implicate
	Proiectul de act normativ a fost supus consultării publice potrivit Legii nr. 52/2003 privind transparența decizională în administrația publică, republicată, cu modificările ulterioare. În perioada de consultare au fost transmise puncte de vedere și propuneri de către S.C. RetuRO Sistem Garanţie Returnare - S.A., în calitate de administrator al SGR, Asociația Retailerilor pentru Mediu și Mega Image S.R.L..
La solicitarea Asociației Retailerilor pentru Mediu, în temeiul art. 7 alin. (9) din Legea nr. 52/2003, republicată, cu modificările ulterioare, Ministerul Mediului, Apelor și Pădurilor a organizat, la data de 28 august 2026, dezbaterea publică a proiectului, la care au participat reprezentanți ai administratorului SGR, ai asociațiilor și ai operatorilor economici din sistem, respectiv RetuRO Sistem Garanție Returnare S.A., Asociația Retailerilor pentru Mediu, Mega Image S.R.L., Asociația „Evoluție în instituție”, AMRCR, Asociația Berarii României, Heineken România și POINT. În cadrul dezbaterii au fost analizate, printre altele, responsabilitatea administratorului SGR pentru determinarea valorii garanțiilor nerevendicate, denumirea și natura documentului de calcul, succesiunea etapelor de determinare și regimul voucherelor.
Modificările efectuate asupra proiectului au la bază propunerile transmise de actorii implicați în cadrul consultării publice și aspectele discutate în cadrul dezbaterii publice, analizate împreună cu observațiile instituțiilor avizatoare. Propunerile au fost analizate, fiind însușite cele care contribuie la claritatea, previzibilitatea și aplicabilitatea normei și care se încadrează în obiectul proiectului

	6.3.
	Informaţii despre consultările organizate cu autorităţile administraţiei publice locale
	Proiectul de act normativ nu se referă la acest subiect.

	6.4.
	Informaţii privind puncte de vedere/opinii emise de organisme consultative constituite prin acte normative
	Proiectul de act normativ nu se referă la acest subiect.

	6.5.
	Informaţii privind avizarea de către:                           
a) Consiliul Legislativ 
b) Consiliul Suprem de Apărare a Ţării                         
c) Consiliul Economic şi Social 
d) Consiliul Concurenţei    
e) Curtea de Conturi             
	Proiectul de act normativ a fost supus evaluării Consiliului Concurenței, potrivit legii.
Consiliul Concurenței a transmis prin adresa nr. RG/13660/26.08.2026 faptul că nu formulează observații. 

Proiectul de act normativ urmează a fi avizat de Consiliul Legislativ și de Consiliul Economic şi Social.


	6.6.
	Alte informaţii                  
	Nu au fost identificate.



	
Secţiunea a 7-a
Activităţi de informare publică privind elaborarea şi implementarea
proiectului de act normativ


	7.1.
	Informarea societăţii civile cu privire la elaborarea proiectului de act normativ
	Proiectul de act normativ a fost elaborat cu respectarea procedurii generale prevăzute la art. 7 alin. (2) din Legea nr. 52/2003 privind transparența decizională în administrația publică, republicată, cu modificările ulterioare.
Proiectul de act normativ a fost publicat în consultare publică la data de 3 august 2026 pe site-ul Ministerului Mediului, Apelor și Pădurilor, la secțiunea „Transparență – Proiecte de acte normative”,.
Ca urmare a solicitării formulate în scris de Asociația Retailerilor pentru Mediu, în temeiul art. 7 alin. (9) din Legea nr. 52/2003, anunțul privind organizarea dezbaterii publice a fost publicat la data de 24 august 2026 pe site-ul instituției, la secțiunea „Transparență – Dezbateri publice”, la adresa: https://mmediu.ro/transparenta/dezbateri-publice/dezbatere-publica-proiectul-de-hotarare-pentru-completarea-hotararii-guvernului-nr-1074-2021-privind-stabilirea-sistemului-de-garantie-returnare-pentru-ambalaje-primare-nereutilizabile/.
Dezbaterea publică a avut loc vineri, 28 august 2026, începând cu ora 10:00, la sediul Ministerului Mediului, Apelor și Pădurilor din Bd. Libertății nr. 12, București (Sala de Consiliu), înscrierile fiind realizate prin e-mail până la data de 27 august 2026, ora 16:00. Documentele supuse consultării publice au fost puse la dispoziția celor interesați pe pagina de internet dedicată proiectului.

	7.2.
	Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice
	Proiectul de act normativ nu se referă la acest subiect.








	
Secţiunea a 8-a
Măsuri de implementare


	8.1.
	Măsuri de punere în aplicare a proiectului de act normativ 
	Proiectul de act normativ nu se referă la acest subiect.



	8.2.
	Alte informaţii    
	Nu au fost identificate.








Pentru considerentele de mai sus, am elaborat prezentul proiect de Hotărâre a Guvernului pentru completarea Hotărârii Guvernului nr. 1074/ 2021 privind stabilirea sistemului de garanție-returnare pentru ambalaje primare nereutilizabile, care în forma prezentată, a fost avizat de ministerele interesate şi de Consiliul Legislativ şi pe care îl supunem spre adoptare.

